ԹԵՀՐԱՆ, «Ալիք».- Նոր Ջուղայի Հայոց Ազգային «Արմէն» տարրական երկսեռ կրթահամալիրի տնօրինութիւնը տարիներ է, ինչ մարմնակրթութեան շաբաթը պատեհ առիթ համարելով, նախաձեռնում է մի շարք միջոցառումներ՝ ընտանիքների՝ ի մասնաւորի աշակերտների մօտ առողջ ապրելակերպի գաղափարն առաւել արմատաւորելու նպատակով: Այս տարի նոյնպէս նշուած շաբաթը յագեցած էր աշակերտների համար կազմակերպուած զանազան ծրագրերով, որոնց շարանը եզրափակուեց Չորեքշաբթի, 2018 թուականի Հոկտեմբերի 24ի առաւօտեան ժամը 8ին սկիզբ առած միջոցառմամբ: Դպրոցի անձնակազմից ու աշակերտներից բացի եզրափակիչ այս ծրագրին ներկայ էին նաեւ Կրթական խորհրդի ներկայացուցիչներն ու սաների ծնողները: